Document ID: 32001D0181

Odločba Komisije
z dne 22. februarja 2001
o spremembi Priloge I k Odločbi Sveta 91/666/EGS o uvedbi zalog cepiva Skupnosti proti slinavki in parkljevki ter posodobitvi Odločbe 2000/112/ES glede porazdelitve zalog antigena med antigenskimi bankami
(notificirano pod dokumentarno številko K(2001) 425)
(Besedilo velja za EGP)
(2001/181/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 91/666/EGS z dne 11. decembra 1991 o uvedbi zalog cepiva Skupnosti proti slinavki in parkljevki [1], kakor je bila nazadnje spremenjena z Odločbo 1999/762/ES [2], in zlasti členov 7 in 9 Odločbe,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine [3], kakor je bila nazadnje spremenjena z Uredbo (ES) št. 1258/1999 [4], in zlasti člena 14 Odločbe,
ob upoštevanju naslednjega:
(1) V skladu z Odločbo 91/666/EGS je nakup antigena del ukrepa Skupnosti za oblikovanje zalog cepiva Skupnosti proti slinavki in parkljevki.
(2) Priloga I k Odločbi 91/666/EGS podrobno navaja količine in podtipe antigena virusa slinavke in parkljevke, ki se hranijo v zalogah antigena Skupnosti.
(3) Zaradi epidemioloških razmer in upoštevajoč nasvet Svetovnega referenčnega laboratorija za slinavko in parkljevko Pirbright v Združenem kraljestvu ter nasvet skupine strokovnjakov, ustanovljene, da preveri nekatere določbe Direktive 85/511/EGS [5], kakor je bila nazadnje spremenjena z Aktom o pristopu Avstrije, Finske in Švedske, je Skupnost opravila nakup podtipov in količin antigena virusov slinavke in parkljevke.
(4) Z Odločbo Komisije 93/590/ES z dne 5. novembra 1993 za nakup antigena slinavke in parkljevke s strani Skupnosti v okviru ukrepa Skupnosti v zvezi z zalogami cepiva proti slinavki in parkljevki [6], kakor je bila nazadnje spremenjena z Odločbo 2000/112/ES [7], je bil dogovorjen nakup antigena podtipov virusa slinavke in parkljevke A5, A22 in O1.
(5) Z Odločbo Komisije 97/348/ES z dne 23. maja 1997 za nakup antigena slinavke in parkljevke s strani Skupnosti ter za pripravo, izdelavo, polnjenje in porazdelitev cepiva proti slinavki in parkljevki [8], kakor je bila nazadnje spremenjena z Odločbo 2000/112/ES, je bil dogovorjen nakup antigena podtipov virusa slinavke in parkljevke A22-Iraq, C1 in ASIA 1.
(6) Z Odločbo Komisije 2000/77/ES z dne 17. decembra 1999 za nakup antigena slinavke in parkljevke s strani Skupnosti ter za pripravo, izdelavo, polnjenje in porazdelitev cepiva proti slinavki in parkljevki [9], je bil dogovorjen nakup določenih količin antigena podtipov virusa slinavke in parkljevke A Iran 96, A Iran 99, A Malaysia 97, SAT 1, SAT 2 (vzhodnoafriški in južnoafriški sev) in SAT 3.
(7) Z Odločbo Komisije 2000/569/ES z dne 8. septembra 2000 za nakup antigena slinavke in parkljevke s strani Skupnosti ter za pripravo, izdelavo, polnjenje in porazdelitev cepiva proti slinavki in parkljevki [10] je bil dogovorjen nakup dodatnih količin antigena podtipov virusa slinavke in parkljevke A22-Iraq, O1-Manisa, ASIA 1-Shamir, A Malaysia 97, SAT 1, SAT 2 (vzhodnoafriški in južnoafriški sev) in SAT 3.
(8) Glede na epidemiološki razvoj dogodkov bi bilo treba Prilogo I k Odločbi 91/666/EGS prilagoditi nakupom antigena s strani Skupnosti.
(9) Posodobiti bi bilo treba tudi prilogo k Odločbi 2000/112/ES, ki podrobno navaja porazdelitev zalog antigena, oblikovanih v okviru ukrepov Skupnosti v zvezi z zalogami cepiva proti slinavki in parkljevki, med antigenskimi bankami in ki spreminja odločbi 93/590/ES in 97/348/ES.
(10) Ukrepi, predvideni s to odločbo, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
Priloga I k Odločbi 91/666/EGS se nadomesti s Prilogo I k tej odločbi.
Člen 2
Priloga k Odločbi 2000/112/ES se nadomesti s Prilogo II k tej odločbi.
Člen 3
Ta odločba je naslovljena na države članice.
V Bruslju, 22. februarja 2001

Labels: 7
18
0
6